У Гомелі, напрыклад, напярэдадні навагодняга свята на 4 паверсе ў “маласямейцы” адбыўся пажар. Небарака выбраўся. Але дым запаланіў лесвічныя клеткі ажно да 9 паверху. Людзі выбеглі на калідоры, але ў едкім дыму далейшы рух працягнуць не змаглі, ды і назад вярнуцца ў пакоі таксама. Добра, што выратавальнікі паспелі выцягнуць 11 чалавек і ніхто не пацярпеў. А вось на Рэчыцкім праспекце ў такой жа сітуацыі знайшлі мёртвымі дваіх састарэлых.